recursal/SuperWikiNEXT-32B huggingface dataset:
**குறுமொழி** (slang) என்பது ஒரு மொழியிலோ அல்லது கிளைமொழிகளிலோ பொது வழக்கில் இல்லாத சொற்களையும் வெளிப்பாடுகளையும் குறிக்கும். ஒரு குறிப்பிட்ட குழுவினர் தமக்குள் பேசிக்கொள்வதற்காகவே இதனைச் செயற்கையாக உருவாக்கிக் கொள்கின்றனர். சமூகத்தினால் ஏற்றுக்கொள்ளப்படாத துறைகளில் பெரும்பாலும் குறுமொழிகள் வழங்குவதைக் காணலாம். திருடர்கள், ஏமாற்றிப் பிழைப்போர், கடத்தல்காரர் போன்றோரின் குழுக்கள் இவற்றுள் அடங்கும் ஒரு குழுவினர் தம்மைத் தனியாக அடையாளப்படுத்திக் கொள்வதற்கும் குறுமொழியைப் பயன்படுத்துகிறார்கள். கல்லூரி மாணவர்கள் போன்றோர் இவ்வாறானவர்களுள் அடங்குவர். குறும்பு மனப்பான்மையாலும், உயர்வு மனப்பான்மையாலும் கூடக் குறுமொழிகள் படைக்கப்படுகின்றன.

பயனின்றித் தொணதொணவெனப் பேசிக்கொண்டிருப்பதை "அறுவை" என்ற சொல்லால் வழங்கும் வழக்கம் மாணவர்களிடையே உண்டு. இது குறுமொழி வகையைச் சார்ந்தது. இதுபோலவே "மொக்கை போடுதல்", பெண்களைக் குறிப்பதற்காக வழங்கும் "ஃபிகர்" போன்ற சொற்களும் மாணவர்களிடையே வழங்கிவரும் குறுமொழிகளே.

வரைவிலக்கணம்
------------

மிகச் சில மொழியியலாளர்களே குறுமொழி என்பது என்ன என்பதற்கான வரைவிலக்கணத்தைக் காண முற்பட்டுள்ளனர் பெத்தனி கே துமாசு, ஜொனதன் லைட்டர் ஆகிய இருவரும் பின்வருவனவற்றும் ஏதாவது இரண்டை நிறைவு செய்தால் மட்டுமே ஒரு வெளிப்பாட்டைக் குறுமொழி எனலாம் என்கின்றனர்.

1. தற்காலிகமாகவேனும் பொதுப் பேச்சு அல்லது எழுத்து வழக்கின் தரத்தைக் குறைப்பதாக இருக்கும், அதாவது, இவ்வெளிப்பாடு பொதுவழக்கின் அடிப்படையில் பிழையாகக் கருதப்படலாம்.
2. இதைப் பயன்படுத்துபவர் இந்த வெளிப்பாடு குறிக்கும் பொருள் குறித்து அறிந்தவராக இருக்கவேண்டும். ஒரு குழுவாக இருப்பின் அவர்கள் அதுகுறித்து அறிந்தவர்களாகவும், அதனைப் பயன்படுத்துபவர்களாகவும் இருக்கவேண்டும்.
3. உயர்ந்த சமூக நிலையில் உள்ளவர்கள் அல்லது பெரிய பொறுப்பில் உள்ளவர்கள் பொதுவாகப் பயன்படுத்த முடியாதவாறு சமூகத்தால் ஏற்கப்படாததாக இருக்கவேண்டும்.
4. ஒத்த பொருள் தரும் வழமையான சொல்லுக்குப் பதிலாக இதனைப் பயன்படுத்துவதாக இருக்கவேண்டும். வழமையான சொல்லைப் பயன்படுத்தும்போது ஏற்படக்கூடிய இக்கட்டைத் தவிர்ப்பதற்காகவே மாற்றுச் சொல் பயன்படுகிறது.

உருவாக்கமும் பயன்பாடும்
-----------------------

குறுமொழி ஒரு குறித்த பகுதியில் மட்டும் பேசப்படுவதனால் இது ஒரு பகுதிக்குரியதாக அமைவது உண்டு. ஆனால், குறுமொழிகள் பொதுவாக உட்பண்பாட்டுக் குழுக்களுக்கு உரியனவாகவே உள்ளன. அதே நேரம் குறுமொழிச் சொற்களின் பயன்பாடு அவை தொடக்கத்தில் பயன்பட்ட குழுக்களுக்கும் வெளியே பரவுவதும் உண்டு. இதனால் இவை பொது மொழிவழக்காக மாறிவிடுவதையும் காணலாம். இவ்வாறு குறுமொழிச் சொற்கள் அவை தொடங்கிய உட்பண்பாட்டுக் குழுவுக்கு வெளியே பரவிப் பொதுச் சொல்லாகும்போது. அதை உருவாக்கிய உட்பண்பாட்டுக் குழு அச்சொல்லுக்குப் பதிலாகப் புதிய குறுமொழிகளை உருவாக்கிக் கொள்கின்றன.

குறுமொழி உருவாக்கப்படுவதன் நோக்கம் பொதுமொழியில் உள்ள சொற்களைப் பயன்படுத்தி ஒரு பொருளை ஆற்றலுடன் வெளிப்படுத்துவதே என்றும் கூறுவர். குறுமொழிகள் பொது மொழியில் வழங்கும் சொற்களைப்போல் நீண்டகாலம் நிலைத்து இருப்பதில்லை. சொற்களின் புதுமைக் கவர்ச்சி குறையும்போது அவை வழக்கிழந்துவிடுகின்றன.

குறிப்புகள்
-----------

1. ↑  வரதராசன், மு.2006, பக். 184
2. ↑  Dumas, Bethany K. and Lighter, Jonathan (1978) "Is Slang a Word for Linguists?" *American Speech* 53 (5): 14-15.

உசாத்துணைகள்
------------

* வரதராசன், மு. *மொழிவரலாறு*, பாரி நிலையம், சென்னை, 2006, (முதற்பதிப்பு 1954)
**இராஜா தேசிங்கு** அல்லது **இராஜா தேஜசிங்** என்பவர் சொருப்சிங்கின் வீரமகன் ஆவார். பொந்தில் ராஜ்புத் வம்சாவளியான இவர் கி.பி. 1714 ஆம் ஆண்டில் செஞ்சியை ஆட்சி செய்தார்.

கி.பி. 1677 முதல் மராத்தியர் வசம் இருந்த செஞ்சிக் கோட்டையை முகலாயப் பேரரசர் அவுரங்கசீப்பின் படைத்தலைவர் சுல்பிகர் அலி கான் தலைமையில், ஆற்காடு நவாப், மதுரையின் ராணி மங்கம்மாள் ஆகியோர் இணைந்து, 1690 செப்டம்பரில் செஞ்சியை முற்றுகையிட்டனர். எட்டாண்டுகள் நீடித்த முற்றுகையின் முடிவில் 1698 இல் கோட்டை முகலாயர் வசம் வந்தது. கோட்டை முகலாயர் வசம் வந்த பிறகு கோட்டையின் தலைவராக புத்தோல்கண்ட் ராஜ்புத் இனத்தவரான *சரூப் சிங்*கை நியமித்தார். இவரது மகன்தான் தேசிங்கு ஆவார்.

போர்
----

தேசிங்கு ஆற்காடு நவாபின் மேலதிகாரத்தை ஏற்க மறுத்து, அவருக்குக் கப்பம் கட்டவில்லை. இதனால் ஆற்காடு நவாப் சதயத் உல்லாகான்-I கி.பி. 1714 ஆம் ஆண்டு செஞ்சி மீது படையெடுத்தார். செஞ்சி நகருக்கு அருகில் ஒரு முக்கிய போர் நடந்தது. தேசிங்குராஜன் வீரமாக அவருடைய "நீலவேணி" என்னும் குதிரையுடன் போரிட்டார். அவருக்கு முகமது கான் என்ற நண்பர் தன்னுடைய "பஞ்ச கல்யாணி" என்ற குதிரையுடன் உதவினார். நவாப்பின் 85,000 குதிரைவீரர்களை கொண்ட படையை எதிர்த்து தேசிங்கின் 350 குதிரைவீரர்கள் கொண்ட படை போரிட்டது.

மரணம்
-----

அப்போது பீரங்கி குண்டுகள் பொழிய, நடந்த போரில் *நீலவேணிக்குதிரை* கால் வெட்டப்பட்டு கொல்லப்பட்டது. தன்னை எப்படியும் கொன்றுவிடுவார்கள், முதுகில் குண்டு பாய்ந்து இறந்தால் புறமுதுகுகாட்டி ஓடிய மன்னன் என வரலாறு சொல்லும் என கருதிய ராஜா தேசிங்கு, தன் வாளை வானத்தில் எறிந்து மார்பைக்காட்டி வீரமரணம் அடைந்தார். 18 வயதேயான தேசிங்குராஜன் போரில் மரணமடைந்து அவரது குறுகிய கால ஆட்சி வீழ்ந்தது. ஆற்காடு நவாப் செஞ்சியைக் கைப்பற்றினார். தேசிங்கின் புதிதாய் திருமணமான மனைவி ராணிபாய் உடன் கட்டையேறினார். அவ்வரசியின் வீரத்தைப் பாராட்டி ஆற்காடு நவாப் இராணிப்பேட்டை என்ற ஊரை ஆற்காட்டுக்கு அருகில் உண்டாக்கினார்.

உடல் நல்லடக்கம்
---------------

வீரமரணம் அடைந்த ராஜா தேசிங்குவின் உடலை அப்படியே விட்டுவிட்டு செல்லாத ஆற்காடு நவாப் சதயத் உல்லாகான், செஞ்சிக்கு கொண்டு வந்து அரசு மரியாதையுடன் அடக்கம் செய்தார். தேசிங்கு மற்றும் அவரது படைதளபதி முகமது கான் ஆகியோரின் சமாதிகள் நீலாம்பூண்டி என்ற சிற்றூரில் உள்ளன.

திரைப்படம்
----------

இம்மன்னனின் கதையை மையமாகக் கொண்டு 1936 ஆம் ஆண்டு *ராஜா தேசிங்கு* என்னும் தமிழ்த் திரைப்படம் வெளியானது. ராஜா சந்திரசேகர் இயக்கத்தில் வெளிவந்த இத்திரைப்படத்தில் டி. கே. சுந்தரப்பர், வி. எஸ். மணி மற்றும் பலரும் நடித்துள்ளனர்.

மேற்கோள்கள்
-----------

1. ↑  "ராஜா தேசிங்கு நினைவு தினம் கடைப்பிடிப்பு".தினமணி (அக்டோபர் 04, 2018)
2. ↑
3. ↑  "செஞ்சியில் தேசிங்கு ராஜாவுக்கு சிலை நிறுவப்படுமா?". இந்து தமிழ் ஓசை (அக்டோபர் 03, 2013)
**குறும்பியன்** சங்ககால மன்னர்களில் ஒருவன். புலவர் பரணர் இவனைப் பற்றிய செய்திகளைத் தருகிறார். 
இவன் 'வளங்கெழு தானைக் கொற்றக் குறும்பியன்' எனப் போற்றப்பட்டுள்ளான். இவனது படைத்தலைவன் திதியன்.

அன்னி மிஞிலி என்பவள் கோசர்குடிப் பெண். இவளது தந்தை வயலை உழுதபின் உழுத எருதுகளை மேய விட்டிருந்தான். உழுத களைப்பால் அவன் சற்றே அயர்ந்துவிட்டான். அந்த நேரத்தில் அவன் மாடுகள் அருகிலிருந்த பசுமையான வரகுப் பயிர்களை மேய்ந்துவிட்டன. வயல்காரன் ஊர் முது கோசர்களிடம் முறையிட்டான். ஊர் முது கோசர் அன்னி மிஞிலியின் தந்தையை நன்றாக அடித்தனர். அத்துடன் விடாமல், மாடுகள் மேயப் பார்த்துக்கொண்டிருந்தான் எனத் தீர்மானித்து, அவனது இரண்டு கண்களையும் தோண்டிவிட்டனர்.

தந்தைக்கு இழைத்த கொடுமையைப் பொறாத மகள் இந்தக் குறும்பியனிடம் முறையிட்டாள். குறும்பியன் தன் படைத்தலைவன் திதியனை அனுப்பிக் கோசர் கொட்டத்தை அடக்கினான்.

அடிக்குறிப்பு
-------------

1. ↑  
முதை படு பசுங் காட்டு அரில் பவர் மயக்கி,  

பகடு பல பூண்ட உழவுறு செஞ் செய்,  

இடு முறை நிரம்பி, ஆகு வினைக் கலித்து,  

பாசிலை அமன்ற பயறு ஆ புக்கென,  

வாய் மொழித் தந்தையைக் கண் களைந்து, அருளாது,  

ஊர் முது கோசர் நவைத்த சிறுமையின்,  

கலத்தும் உண்ணாள், வாலிதும் உடாஅள்,  

சினத்தின் கொண்ட படிவம் மாறாள்,  

மறம் கெழு தானைக் கொற்றக் குறும்பியன்,  

செரு இயல் நல் மான் திதியற்கு உரைத்து, அவர்  

இன் உயிர் செகுப்பக் கண்டு சினம் மாறிய  

அன்னிமிஞிலி போல, மெய்ம் மலிந்து,  

ஆனா உவகையேம் ஆயினெம் (அகநானூறு 262)
மழுவாயுதம்
**மழு** என்பது சிவபெருமானின் ஆயுதங்களுள் ஒன்றாகும்.  தருகாவனத்து ரிஷிகளின் செருக்கினை அகற்ற, சிவபெருமான் சென்ற போது ரிஷிகள் தவவலிமையால் ஏவிய புலியை உரித்து ஆடை அணிந்து கொண்டதாகவும், கொல்ல ஏவிய மழுவினை தனது ஆயுதமாக ஏற்றுக்கொண்டதாகவும் சைவ நூல்கள் கூறுகின்றன.

மழுவை ஏந்துதல் சிவனுடைய அடையாளமாகவும், சிவவடிவங்களான வீரபத்தரர், பைரவர் போன்றோரின் அடையாளமாகவும் கூறப்பெறுகின்றன. 

சிவபெருமானின் உருவத் திருமேனிகளில் பின் இருகைகளில் ஒன்றில் இந்த ஆயுதத்தினை வைத்துள்ளார். சிவ வடிவங்களை அடையாளம் காண்பதற்கு இந்த ஆயுதம் பயன்படுகிறது.

சிவபெருமானின் ஆடைக்கும், பூசைப் பொருள்களுக்கும் உரியவரான சண்டிகேசுவரர் இந்த ஆயுதத்தினை கொண்டுள்ளார்.

சைவத்தமிழ் இலக்கியங்களில்
-------------------------

மறியுடை யான்மழு வாளினன் - திருப்பூந்துருத்தி 2

காண்க
-----

* பிநாகம்
* கட்வங்கம்

ஆதாரம்
------

1. ↑   கையில் மழு ஏந்தினான் காண்; - திருச்சிவபுரம் திருத்தாண்டகம் 867

| * பா
* உ
* தொ
 சிவன்  |
| --- |
| 
* பட்டியல்
* வலைவாசல்
* விக்கித்திட்டம்

 |
| அடையாளங்கள் | 
* கங்கை
* சடாமுடி
* நெற்றிக்கண்
* பிறைநிலா
* தோடுடைய செவி
* நாகாபரணம்
* நீல கண்டம்
* பொன்மேனி
* புலித்தோல்
* யானைத்தோல்
* மான்தோல்
* உருத்திராட்சம்
* உடுக்கை
* மான்

 |
| துணைவர்கள் | 
* ஆதிசக்தி
* தாட்சாயிணி
* பார்வதி
* கங்கா
* மோகினி
* காளி
* துர்கை

 |
| மகன்கள் | 
* கணபதி
* முருகன்
* ஐயப்பன்
* ருத்ரன்
* வீரபத்திரன்
* ஜாம்பவான்

 |
| வாகனம் | 
* நந்தி தேவர்
* ஐவகை நந்திகள் (கைலாச நந்தி
* அவதார நந்தி
* அதிகார நந்தி
* சாதாரண நந்தி
* பெரிய நந்தி )

 |
| ஆயுதங்கள் | 
* திரிசூலம்
* மழு
* பிநாகம்
* சிவ தனுசு
* கட்வங்கம்

 |
| முகங்கள் | 
* சத்யோ ஜாதம்
* வாமதேவம்
* அகோரம்
* தற்புருடம்
* ஈசானம்
* அதோமுகம்

 |
| வடிவங்கள் | 
* முகலிங்க மூர்த்தி
* மகேசுவர மூர்த்தங்கள்
* 64 சிவவடிவங்கள்

 |
| சிவாம்சம் | 
* அனுமன்
* வீரபத்திரர்

 |
| 
* பட்டியல்
* வலைவாசல்
* 

 |
**தேசிய அருங்காட்சியகக் கழகம்**, (National Museum Institute of the History of Art, Conservation and Museology) கலைகளின் வரலாற்றை பாதுகாத்தல், அவைகளை இளம் தலமுறையினர்களுக்கு கற்பித்தல், பயிற்சி அளித்தல், அருங்காட்சியகங்களை நிர்வகித்தல் மற்றும் பராமரித்தல் குறித்தான கல்வி வழங்குவதே இதன் நோக்கமாகும். இவ்வமைப்பு சங்கங்கள் பதிவுச் சட்டம், 1860இன் படி பதிவு செய்யப்பட்டு 27 சனவரி 1989ஆண்டில் துவக்கப்பட்டது. இக்கல்வி நிறுவனம் இந்திய அரசின் கலாச்சார அமைச்சகத்தின் கீழ் செயல்படுகிறது.  இக்கழகம் 28 ஏப்ரல் 1989 ஆண்டு முதல் நிகர்நிலைப் பல்கலைகழகமாக அங்கீகரிக்கப்பட்டுள்ளது. இந்திய பாரம்பரிய கலைகள் குறித்தான பயிற்சிகள் மற்றும் ஆய்வுகள் தேசிய அருங்காட்சியகக் கழகத்தில் பயிற்றுவிக்கப்படுகின்றன. இக்கழகம் தேசிய அருங்காட்சியக வளாகத்தில் அமைந்துள்ளதால், அதன் ஆய்வகங்கள், நூலகங்கள், தொழில் நுட்ப வசதிகளைத் தேசிய அருங்காட்சியக கழக மாணவர்கள் பயன்படுத்திக் கொள்ள வசதியாக உள்ளது.

படிப்புகள்
----------

கலைகளின் வரலாறு மற்றும் அருங்காட்சியகங்களை நிர்வகித்தல் மற்றும் மேம்படுத்தல் தொடர்பாக, முதுநிலை படிப்புகளும், ஆய்வுப் படிப்புகளும் உள்ளன. மேலும் வெளிநாட்டு அருங்காட்சியகங்களுடன் புரிந்துணர்வு ஒப்பந்தங்கள் மூலம் மாணவர்கள் வெளிநாட்டு அருங்காட்சியகங்களை பார்வையிட வசதியாக உள்ளது. ஆய்வு மாணவர்களுக்கு மாதம் ரூபாய் 12,000 உதவித் தொகை வழங்கப்படுகிறது.

மேற்கோள்கள்
-----------

1. ↑   Ministry of Culture
2. ↑
3. ↑
4. ↑
5. ↑

வெளி இணைப்புகள்
---------------

* அதிகாரப்பூர்வமான இணையதளம் பரணிடப்பட்டது 2018-11-25 at the வந்தவழி இயந்திரம்
*
**மழைச் சடங்கு** என்பது வளமைச் சடங்குகளில் ஒன்றாகும். மழையின்றிப் பஞ்சம் ஏற்படும் காலங்களில் மழை பொழிய வேண்டி நாட்டுப்புற மக்களால் பல்வேறு சடங்குகள் நடத்தப்படுகின்றன.

வேளாண் தொழில் செய்பவர்கள் மழையை நம்பியே இருக்கின்றனர். மழை பருவத்தில் பெய்யாமல் பொய்க்கும் காலத்தில் வறுமை உண்டாகிறது. அதனால் மக்கள் ஒன்றாக இணைந்து சடங்குகள் செய்து மழை வேண்டுகின்றனர்.

சடங்குகள்
---------

### பெண்களை மையமாகக்கொண்ட சடங்குகள்

மழை வேண்டி செய்யப்படும் சடங்குகளில் பெண்கள் செய்கின்ற சடங்குகள் பல உள்ளன. 

* பெண்கள் நிர்வாண பூசை செய்தல்
* நிலத்தில் ஏர் உழுவ மாடுகளுக்கு பதிலாக பெண்களை கட்டி உழுதல்.

### திருமணம் செய்வித்தல் சடங்குகள்

மழை வேண்டி இரு விலங்குகளுக்கு திருமணம் செய்து வைக்கும் சடங்கு கடைபிடிக்கப்படுகிறது. சில இடங்களில் மனிதருக்கும் விலங்குகளுக்கும் திருமணம் செய்து வைக்கின்றனர். 

மழை பெய்ய வேண்டி கோவிலில் உள்ள அரசமரத்துக்கும், வேப்பமரத்துக்கும் திருமணம் செய்து வழிபாடு நடத்தப்படுகிறது. அரசமரத்தை சிவபெருமான் வடிவிலும், வேப்பமரத்தை பார்வதி தேவி வடிவிலும் நினைத்து திருமணம் செய்து வைத்தால் மழை பெய்யும் என்பதும், நோய் நொடி இல்லாமல் மக்கள் நலமாக வாழ்வார்கள் என்பதும் நம்பிக்கையாகும்.

* கழுதைக்குத் திருமணம் செய்து வைத்தல்
* தவளைகளுக்குத் திருமணம் செய்து வைப்பது
* குரங்குகளுக்குத் திருமணம் செய்து வைப்பது

திருமணம் மட்டுமின்றி வேறுசில சடங்குகளும் உயிரினங்களை வைத்து செய்யப்படுகின்றன. 

* தவளையை நீரில் விடும் சடங்கு

### மழைக்கடவுள் வழிபாடு

* மழைக் கடவுளை போற்றிக் கொண்டே பாட்டு பாடி ஊர்வலமாகச் செல்வது
* வருண (பகவான்) யாகம் செய்தல்
* கொடும்பாவி கட்டி இழுத்தல்

மழைச்சோறு வழிபாடு
-----------------

**மழைச்சோறு வழிபாடு** என்பது மழை வேண்டி நடத்தப்படும் நாட்டார் சடங்குகளில் ஒன்றாகும். இந்த சடங்கு முறைகளால் மழை வரும் என்பது மக்களின் நம்பிக்கையாக இருக்கிறது.

மழைக் கஞ்சி எடுத்தல்
--------------------

*மழைக்கஞ்சி எடுத்தல்* என்ற சடங்கில் சிறுமிகள் வீடுவீடாக சென்று தானியங்களை பெறுகின்றனர். அவற்றைக் கொண்டு பெண்கள் கஞ்சி தயாரிக்கின்றனர். அனைவரும் ஒன்றாக கஞ்சியை அருந்தி சடங்கினை முடிக்கின்றனர்.

வருண ஜெபம்
----------

கடும் வறட்சி நிலை ஏற்பட்டால் அணைகள், ஏரிகள், குளங்கள், கண்மாய்கள் வறண்டு போயிவிடுகின்றன. இந்த நிலை மாறி நல்ல மழை பெய்து அணைகள் உள்பட அனைத்து நீர்நிலைகளிம் தண்ணீர் நிரம்ப வேண்டி வருண ஜெபம் செய்யப்படுகிறது. மழைக்கான தெய்வமான வருண பகவானிடம் மழை வேண்டி இந்த ஜெபம் மேற்கொள்ளப்படுகிறது.

வருண யாகம்
----------

ஆதாரங்கள்
---------

1. ↑
2. 1 2 3
3. ↑  பெண்கள் துன்பம் அடைவதை கண்டு மழைதெய்வம் மனமிறங்கும் என்பது நம்பிக்கை.
4. ↑
5. ↑
6. 1 2 3  "மழை வர வைக்க சிறுமிகள் நிர்வாணமாக ஊர்வலம் - ம.பி கிராமத்தில் அதிர்ச்சி சடங்கு". *BBC News தமிழ்*. 7 செப். 2021. Check date values in: `|date=` (உதவி)
7. ↑
8. ↑  "மழை வேண்டி மழைச்சோறு எடுக்கும் வினோத வழிபாடு". *Dinamani*. 2022-07-06 அன்று பார்க்கப்பட்டது.
9. ↑  "மழைச்சோறு சேகரித்து வழிபாடு வறட்சியை விரட்ட நூதனம்". *Dinamalar*. 2013-04-02. 2022-07-06 அன்று பார்க்கப்பட்டது.
**குறுல்த்தாய்**  (மங்கோலியம்: Хуралдай, *குரல்தை*; துருக்கியம்: *குருல்தய்*) என்றால் சபை என்று பொருள். பண்டைய துருக்கிய இன மக்களின் தலைவர்கள் மற்றும்  கான்களின் அரசியல் மற்றும் இராணுவக் குழுவாக இருந்தது, பின்னர் மங்கோலிய மக்களால் பின்பற்றப்பட்டது. இந்த வார்த்தையின் வேர் "குர்/க்ஹுர்" (கூடு/விவாதி) மற்றும் துருக்கிய மொழியில் அரசியல் "கூட்டம்" அல்லது "சட்டமன்றம்" என்ற பொருளுடைய "குருல்/க்ஹுரல்" என்ற வார்த்தைகளை உருவாக்குகிறது. குருல்தய், *குரல்தை,* *குருல்தை*,அல்லது *குரல்தான்* என்றால் "ஒரு கூட்டம்", அல்லது இன்னும் இலக்கியரீதியாக, "ஒன்றுசேர்தல்". இந்த வார்த்தையின் அடியானது, "விருந்து" மற்றும் "திருமணம்" என்று பொருள்படும் துருக்கிய வார்த்தைகளான "க்ஹுரிம்/க்ஹுரும்" உடன் பொருந்துகிறது, பொதுவாக ஸ்டெப்பி எனப்படும் புல்வெளிகளில் பெரிய பண்டிகை கூட்டங்களைக் குறிப்பிடப் பயன்படுத்தப்பட்டது ஆனால் நவீன காலத்தில் திருமணத்தைக் குறிக்க முக்கியமாக பயன்படுத்தப்படுகிறது.

மங்கோலியப் பேரரசு
-----------------

இந்த வார்த்தை முதல் முறையாக மங்கோலியர்களின் இரகசிய வரலாற்றின் கடைசி 282 வது பத்தியில் "யெக் குரில்தா" (நவீன மங்கோலியம்: இக் குரல்தை, சொல்லர்த்தமாக: பெரிய குரல்தை) என்று தோன்றியது. மங்கோலிய குடும்பங்கள் இந்த நிகழ்ச்சிக்கு வருகைபுரிவதன் மூலம் வாக்களித்தனர்; வருகைபுரியாத குடும்பங்கள் குறுல்த்தாய் கூட்டுவதற்கான காரணத்திற்கு ஒரு வாக்கு எதிராக வாக்களித்ததாக கருதப்பட்டது. புதிய கான் தேர்ந்தெடுக்கப்பட்ட பிறகு, ஒரு விரிவான முடிசூட்டு நடைமுறை பின்பற்றப்பட்டது. 15 ஆம் நூற்றாண்டின் செருமானிய சுற்றுலாப் பயணியான ஜொஹான் ஷில்ட்பெர்கர், தங்க நாடோடிக் கூட்டத்தின் ஒரு புதிய கான் முடிசூட்டப்படுவதைப் பின்வருமாறு விவரித்தார்([*page needed*][*page needed*]):

|  |  |  |
| --- | --- | --- |
| "| அவர்கள் ஒரு அரசனைத் தேர்ந்தெடுக்கும் போது, அவரைத் தூக்கி வெள்ளைப் போர்வையில் உட்காரவைத்து, அப்போர்வையை மூன்று முறை உயர்த்துகின்றனர். அவரைத் தூக்கிக்கொண்டு கூடாரத்தைச் சுற்றிலும் நடக்கின்றனர். பிறகு அவரை ஒரு சிம்மாசனத்தில் வைத்து, அவர் கையில் தங்க வாள் கொடுத்தனர். பின்னர் அவர் வழக்கமாகப் பதவியேற்றார். | "|

உருசிய இளவரசர்கள் மற்றும் போயர்கள், சராய் நகரத்தில் புதிய கானைத் தேர்ந்தெடுப்பதற்கு காத்திருக்க வேண்டியிருந்தது, புதிய கான்கள் மீண்டும் தங்கள் யர்லிக்குகளை (காப்புரிமைகள்) வெளியிட்டார்கள், இந்த கான் குதர்மியாக் சடங்குகளைக் கண்டனர் என்பதில் சந்தேகமே இல்லை, இச்சடங்குகள் அதிகரித்து 14 ஆம் நூற்றாண்டின் மத்தியகாலத்தில், தங்க நாடோடிக் கூட்டத்தில் ஏற்பட்ட பிரச்சனையின் போது, அடிக்கடி தொடர்ச்சியாகவும் பயனற்றதாகவும் ஆகி, "அர்த்தமற்று சுற்றி ஓடுதல்" என்று பொருள்படக்கூடிய உருசிய வார்த்தையான "кутерьма" (குதர்மா) உருவாகக் காரணமாயின".

மேற்கோள்கள்
-----------

1. ↑  Kazakh: Құрылтай, *குரில்தய்*, قۇرىلتاي; கிர்கீசியம்: *Курултай*, *குருல்தய்*, قۇرۇلتاي; தத்தாரியம்: Корылтай, *கொரில்தய்*; பசுகிர மொழி: Ҡоролтай, *கோரோல்தய்*; அசர்பைஜான்: *Qurultay*, Гурултай, قورولتای; வார்ப்புரு:Lang-crh, Къурултай; துருக்மேனியம்: '**Gurultaý'**, Гурултай; அங்கேரியம்: *Kurultáj*
2. ↑  Commander J. Buchan Telfer, "The Bondage and Travels of Johann Schiltberger". (London, Hakluyt Society, 1879)
3. 1 2  George Vernadsky, "The Mongols and Russia". (Yale University Press, 1953)
**குறும்பாலக்கோட்டை** (மலையாளம் : കുറുമ്പാലക്കോട്ട; ஆங்கிலம்: *Kurumbalakotta*) என்பது கேரளாவின் வயநாடு மாவட்டத்தில் உள்ள கல்பற்றாவிற்கு மேற்கே 20 கிமீ தொலைவில் உள்ள ஒரு மலையாகும். கேரளாவில் உள்ள ஒரு ஒற்றைப்பாறை மலை இதுவாகும். இது கடல் மட்டத்திற்கு மேல் 991 மீ (3251.31234 அடி) உயரமுடையது. இது வயநாட்டின் மையத்திலும், தக்காணப் பீடபூமியின் ஒரு பகுதியிலும், மேற்குத் தொடர்ச்சி மலைகள் மற்றும் கிழக்கு தொடர்ச்சி மலைகளின் சங்கமத்திலும் அமைந்துள்ளது. மலை உச்சியிலிருந்து வயநாடு பீடபூமியின் முழு காட்சியையும் காணலாம். இந்த மலையைச் சுற்றியுள்ள மலைகள் மற்றும் பள்ளத்தாக்குகள் மூடுபனியால் சூழப்பட்டுக் காணப்படுவதால் மலையேறுபவர்களுக்கு இனிமையான சூழ்நிலையை அளிக்கிறது.

இந்த மலையானது வயநாடு மாவட்டத்தில் உள்ள வைத்திரி வட்டத்தில் உள்ள கொட்டத்தாரா ஊராட்சியில் அமைந்துள்ளது. வெண்ணியோடு இதன் அருகில் உள்ள சிறிய நகரம் ஆகும். சுற்றுலாப் பயணிகள் கல்பெட்டாவிலிருந்து கம்பளக்காடு சந்திப்பு வழியாகச் சாலை மார்க்கமாக செல்லலாம்.

மேற்கோள்கள்
-----------

1. ↑  "Kurumbalakotta Tourism (2022) - India > Top Places, Travel Guide". *www.holidify.com*. 2022-02-13 அன்று பார்க்கப்பட்டது.
2. ↑  മുസ്തഫ, അഫീഫ്. "വയനാട്ടിലെ മീശപ്പുലിമല, കുറുമ്പാലക്കോട്ട!!". *Mathrubhumi* (ஆங்கிலம்). 2022-02-13 அன்று மூலம் பரணிடப்பட்டது. 2022-02-13 அன்று பார்க்கப்பட்டது.
**மேவுட்** (Maywood) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 3.335 சதுர கிலோ மீற்றர் பரப்பளவைக் கொண்டுள்ளது. இதில் 3.332 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.004 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 9,555 ஆகும். மேவுட் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,868.0 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
***மை டியர் மார்த்தாண்டன்*** 1990 ஆவது ஆண்டில் வெளியான ஒரு தமிழ்த் திரைப்படமாகும். பிரதாப் போத்தன் இயக்கிய இத்திரைப்படத்தில் பிரபு, நடிகை குஷ்பூ ஆகியோர் முன்னணி கதாபாத்திரத்தில் நடித்திருந்தனர். சிவாஜி புரொடக்சன்சு தயாரித்த இத்திரைப்படத்திற்கு இளையராஜா இசையமைத்திருந்தார். இத்திரைப்படம் *கமிங் டூ அமெரிக்கா* என்னும் ஆங்கிலத் திரைப்படத்தின் மறுஆக்கமாகும். சிறந்த நகைச்சுவை திரைப்படமான இப்படத்தில் நடிகர் கமல்ஹாசன் சிறப்புத் தோற்றத்தில் தோன்றினார்.

கதைச் சுருக்கம்
---------------

மார்த்தாண்டன் அரண்மனையில் தனது பெற்றோருடன் வசித்து வருகிறார். அவர் தனக்கு பிடித்தமான ஒரு பெண்ணை கண்டுபிடித்து திருமணம் செய்வதற்காக சென்னை வருகிறார். அங்கு, நகரத்திற்கு புதிதாக வருபவர்களை ஏமாற்றி பணம் பறிக்கும் "ஐடியா மணியை" (கவுண்டமணி) சந்திக்கிறார். மார்த்தாண்டனுக்கு பணத்தின் மதிப்பு தெரியாததால் "ஐடியா மணி" மார்த்தாண்டனிடம் உள்ள எல்லா பணத்தையும் ஏமாற்றி பெற்றுக் கொள்கிறார். இந்நிலையில் பேக்கரியில் ஒரு பெண்ணை (குஷ்பூ) சந்தித்து, அவள் மேல் காதல் கொள்கிறார். தான் காதலித்த பெண்ணை கை பிடித்தாரா, பணத்தின் மதிப்பினை அறிந்து கொண்டாரா என்பதே படத்தின் இறுதிக் காட்சியாகும்.

நடிகர்கள்
---------

* பிரபு - மார்த்தாண்டன்
* குஷ்பூ
* கவுண்டமணி - ஐடியா மணி
* எஸ். எஸ். சந்திரன்
* நிழல்கள் ரவி
* கோவை சரளா
* கமல்ஹாசன் (சிறப்புத் தோற்றம்)
* தியாகு

பாடல்கள்
--------

இப்படத்தின் பின்னணி இசை மற்றும் பாடல்களுக்கு இசையமைத்தவர் இளையராஜா ஆவார்.

|  |  |
| --- | --- |
| பாடல்கள் |  |
| # | பாடல் | வரிகள் | பாடகர்(கள்) | நீளம் |  |
| 1. | "ஓ அழகு நிலவு"   | பிறைசூடன் | மனோ |   |
| 2. | "ஆடுது பார்"   | கங்கை அமரன் | இளையராஜா |   |
| 3. | "இளவட்டம் கை தட்டும்"   | வாலி | எஸ். பி. பாலசுப்பிரமணியம், எஸ். ஜானகி |   |
| 4. | "கல்யான மாப்பிள்ளைக்கு"   | கங்கை அமரன் | எஸ். பி. சைலஜா |   |
| 5. | "மை டியர் மார்த்தாண்டன்"   | கங்கை அமரன் | இளையராஜா |   |
| 6. | "ஓ மகராஜா"   | கங்கை அமரன் | சசி ரேகா |   |
| 7. | "பாக்கு வெத்தல"   | வாலி | எஸ். பி. பாலசுப்பிரமணியம் |   |
| 8. | "சத்தம் வராமல்"   | வாலி | மனோ, சித்ரா |   |
| 9. | "உட்டாலங்கடி"   | கங்கை அமரன் | கங்கை அமரன், எஸ். பி. பாலசுப்பிரமணியம் |   |

மேற்கோள்கள்
-----------

1. ↑  "மை டியர் மார்த்தாண்டன் (1990)".. நவம்பர் 26, 2014 அன்று பார்க்கப்பட்டது. External link in `|publisher=` (உதவி)
குருமலி ஆற்றில் சூரிய உதயம்
 குறுமாலி ஆறு. புதுக்காடு அருகே தொடருந்து பாலத்திலிருந்து காட்சி
**குறுமாலி ஆறு** (*Kurumali River*) என்பது தென்னிந்திய மாநிலமான கேரளாவின் திருச்சூர் மாவட்டத்தில் ஓடும் கருவண்ணூர் ஆற்றின் முக்கிய கிளை ஆறாகும். இது திருச்சூர் மாவட்டத்தில் உள்ள சிம்மோனி வனவிலங்கு சரணாலயத்தில் மேற்குத் தொடர்ச்சி மலையில் உருவாகிறது.

ஆற்றோட்டம்
----------

திருச்சூர் மாவட்டத்தில் உள்ள சிம்மனி வனவிலங்கு சரணாலயத்தில் மேற்குத் தொடர்ச்சி மலையின் சரிவுகளில் குருமலி ஆறு உருவாகிறது. குறுமாலி ஆற்றின் குறுக்கே சிம்மனி அணை கட்டப்பட்டுள்ளது. முப்ளி ஆறு கரிகுளத்தில் குறுமாலி ஆற்றில் கலக்கிறது. இதன் பின்னர் பாலப்பள்ளி, வெட்டிங்கபடம், வரந்தரப்பள்ளி, வெள்ளாரம்படம், முப்ளியம், பந்தல்லூர், நெல்லை, நந்திக்கரை, புதுக்காடு மற்றும் செருவயல் ஆகிய நகரங்களைக் கடந்து இந்த ஆறு செல்கிறது. மேலும் கீழடியில் குறுமாலி ஆறு மணலி ஆற்றுடன் ஆராட்டுப்புழாவில் இணைந்து கருவண்ணூர் ஆற்றை உருவாக்குகிறது.

மேலும் பார்க்கவும்
------------------

* செருவல் – ஆற்றின் கரையில் உள்ள கிராமம்
* சிம்மோனி அணை – கேரளாவின் முக்கிய நீர்ப்பாசன அணைகளில் ஒன்று.

மேற்கோள்கள்
-----------

1. ↑
2. ↑  Power, India Central Board of Irrigation and (1972) (in en). *Publication*. The Board. .
3. ↑  "About the Rivers of Kerala". Tripod.com. 2012-07-31 அன்று பார்க்கப்பட்டது.
**தேசிய இனக்குழுவியல் அருங்காட்சியகம்** ( National Museum of Ethnology) என்பது யப்பானில் உள்ள முக்கிய அருங்காட்சியகங்களில் ஒன்றாகும்.  இது 1974 இல் நிறுவப்பட்டு 1977 இல் பொதுமக்களுக்கு திறக்கப்பட்டது. இது மனுடவியல் மற்றும் சமூக அறிவியல் கல்வித் துறைகளில் யப்பானின் மிகப்பெரிய ஆராய்ச்சி நிறுவனமாக உள்ளது. இது ஒசாகாவின் சூட்டாவில் எக்ஸ்போ '70 நடந்த மைதானத்தில் கட்டப்பட்டது. இது நிறுவப்பட்டபோது இருந்த சேகரிப்புகள் அட்டிக் சேகரிப்பு என்று அழைக்கப்படுகிறது. மேலும் இது 20 ஆம் நூற்றாண்டின் முற்பகுதியின் யப்பானிய பொருட்களின் இன ஒப்பாய்வியல் தொகுப்பாகும். இதில் ஜோமோன் தொல்லியல் கலைப்பொருட்களின் சில ஆரம்ப கண்டுபிடிப்புகள் (மோர்ஸ் சேகரிப்பு) அடங்கும். 1977 ஆம் ஆண்டு திறப்பு விழாவிற்காக மேலும் சேகரிப்புகள் சேகரிக்கபட்டன. மேலும் சேகரிப்பு நடவடிக்கைகள் தொடர்ந்து நடைபெற்று வருகின்றது.

இங்கு படச்சுருள், நிலைப்படங்கள், ஒலிப்பதிவுகள், அன்றாட வாழ்வின் பல்வேறு அம்சங்களை பிரதிபலிக்கும் பொருட்கள், வேளாண் முதல் உணவு, நகர்ப்புற வாழ்க்கை, நாட்டுப்புற கைவினைப்பொருட்கள், சமயம் சார்ந்த பொருட்களை சேகரிக்க கவனம் செலுத்தபடுகிறது. உலகின் அனைத்து பகுதிகளிலிருந்து சேகரிக்கபட்ட முழு சேகரிப்பின் ஒரு பகுதியை மட்டுமே நிரந்தர காட்சியகத்தில் காட்சிப்படுத்தப்பட்டுள்ளது.

ஒவ்வொரு ஆண்டும் இளவேணிற் காலத்திலும் இலையுதிர்காலத்திலும் சுமார் மூன்று மாத கால இரண்டு சிறப்பு கண்காட்சிகள் நடத்தபடுகின்றன. மேலும் சிறப்பு கருப்பொருள்களில் பல சிறிய தற்காலிக கண்காட்சிகள் நிகழ்த்தப்படுகின்றன.

இந்த அருங்காட்சியகத்தில் ஏறக்குறைய 70 ஆராய்ச்சிப் பணியாளர்கள் உள்ளனர். மேலும் இங்கு யப்பான் மற்றும் வெளிநாடுகளில் உள்ள அறிஞர்களின் வருகை தீவிரமாக ஆதரிக்கப்படுறது. இங்கு யப்பானியம், ஆங்கிலம், சீனம், எசுபானியம் மற்றும் பிற மொழிகளில் புத்தகங்கள் மற்றும் இதழ்கள் ஆகியவற்றைக் கொண்டதாக உள்ள யப்பானின் மிகப்பெரிய கல்வியியல், பல மொழி குறிப்பு நூலகங்கள் கொண்ட அருங்காட்சியக நூலகம் உள்ளது. பொது பல்கலைக்கழக நூலகங்களின் தேசிய வலையமைப்புடன் இந்த நூலகம் இணைக்கப்பட்டுள்ளது.

யப்பான் முழுவதும் உள்ள பொது ஆராய்ச்சி நிறுவனங்கள் மற்றும் ஆய்வகங்களில் உள்ள மாணவர்களுக்கு நிர்வாகத்தை வழங்கும் நிறுவனங்களுக்கு இடையேயான அமைப்பான, ஜப்பானின் இன்டர்-யுனிவர்சிட்டி ஆஃப் அட்வான்ஸ்டு கிராஜுவேட் ஸ்டடீஸ் ( Sōkendai ) அமைப்பு இந்த அருங்காட்சியகத்துடன் இணைந்து முனைவர் பட்ட ஆய்வுப் படிப்புகளை வழங்குகிறது. .

தேசிய இனக்குழுவியல் அருங்காட்சியகம் யப்பானில் உள்ள தேசிய மானுடவியல் கழகத்தின் (NIHU) நிறுவன உறுப்பினராகவும் உள்ளது.

குறிப்புகள்
-----------

1. ↑  Nussbaum, Louis-Frédéric. (2005). "Museums" in *Japan Encyclopedia*, pp. 671-673.

வெளி இணைப்புகள்
---------------

* தேசிய இனக்குழுவியல் அருங்காட்சியகம் இணையதளம்
**சந்தனராசா** (*Chandanaraja*) (ஆட்சி 890-917பொ.ச.) சௌகான் வம்சத்தைச் சேர்ந்த ஒரு இந்திய மன்னர். இவர் வடமேற்கு இந்தியாவில் இன்றைய இராஜஸ்தானின் சில பகுதிகளை ஆட்சி செய்தார்.

இவர் தனது தந்தை இரண்டாம் கோவிந்தராசனுக்குப் (இரண்டாம் குவாகா) பிறகு சகமான மன்னராக ஆனார். இவர் வாப்பயராஜா என்றும் மாணிக்க ராய் என்றும் அழைக்கப்படுகிறார்.

ஹர்ஷநாத் கோயில் கல்வெட்டின் படி, சந்தன ருத்ரா (அல்லது உருத்ரேனா) என்ற தோமரா ஆட்சியாளரை தோற்கடித்ததாக அறியப்படுகிறது. வரலாற்றாசிரியர் தசரத சர்மா இந்த ஆட்சியாளரை தில்லியின் தோமரா வம்சத்தின் ஒரு மன்னருடன் அடையாளப்படுத்துகிறார். உருத்ரன் என்பது தோமரா ஆட்சியாளர் சந்திரபாலன் அல்லது பிபாசபாலனின் மற்றொரு பெயர் என்று வரலாற்றாசிரியர் ஆர்.பி. சிங் கருதுகிறார். 

இவரது ராணி ருத்ராணி அவளுடைய யோக சக்தியின் காரணமாக "ஆத்ம-பிரபா" என்றும் அழைக்கப்பட்டாள் என்று பிருத்விராஜ விஜயம் கூறுகிறது. அவள் புஷ்கர் ஏரிக்கரையில் 1,000 விளக்கு போன்ற இலிங்கங்களை அமைத்ததாக கூறப்படுகிறது.

சான்றுகள்
---------

1. ↑  R. B. Singh 1964, ப. 56.
2. ↑  Dasharatha Sharma 1959, ப. 26–27.
3. 1 2  R. B. Singh 1964.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**பரமார்த்த தரிசனம்**  என்னும் நூல் 13 ஆம் நூற்றாண்டில் வாழ்ந்த பட்டனார் எனபவரால் இயற்றப்பட்டது. இந்த நூலுக்கு அதன் ஆசிரியர் பரமாரத்த தரிசனம் எனப் பெயர் சூட்டியிருப்பினும் நூல்களில் இதன் பெயர் **பகவத் கீதை** என்றே அச்சிப்பட்டுள்ளது. வடமோழிப் பகவத் கீதையின் தமிழ் மொழிபெயர்ப்புகளில் காலத்தால் முந்திய நூல் இது.   இந்த நூலுக்கு இதே நூற்றாண்டில் தோன்றிய உரைநூலும் ஒன்று உண்டு.

நூலின் பாங்கு
-------------

* வடமொழி நூலின் அத்தியாய முறைமையை அப்படியே பின்பற்றுகிறது.
* எனினும் நல்ல தமிழ்-நடையில் உள்ளது.
* வருணனைக்கு அதிக இடம் தரப்பட்டுள்ளது.
* கொச்சகக் கலிப்பா, கலிவிருத்தம் முதலான யாப்புப் பாடல்கள் இதில் உள்ளன.
* பல்வேறு சந்தப் பாடல்களும் உள்ளன.

பாடல் - எடுத்துக்காட்டு
-----------------------

1

தீக் குலாம் வேலினாய் தவத்தின் செய்கைதான்
வாக்கினால் பேசுதல் மனத்தின் ஆக்குதல்
ஆக்கையின் இயற்றுதலாய் இருப்பது
நோக்கினான் இவற்றினை நுனித்துக் கூறிவாம்.
2

தெளிவு இல் நெஞ்சைத் தெளியப் பிடித்தலும்
களி செயும் உளத்தைக் களி மாற்று என்றலும்
குளிர்வு இலாமை உளத்தில் கொளாமையும்
எளிதில் மானத மாதவம் என்பதே.
3

தலைமை அந்தணர் தேவர் குரவர் பால்
மலைதல் இன்றி வழிபடு வாழ்க்கையும்
கொலை துறத்தலும் காமம் குறைத்தலும்
தலைவ, காயத் தவம் எனப்பட்டதே
விசுவ ரூப தரிசனத்தில் வரும் 9 பாடல்கள் "உனை வேறு அறியேன் அடியனே" என முடிகின்றன. அவற்றில் ஒரு பாடல்:

ஏகா அழகே இகழா உருவே எனது ஆவிப்
பாகா இமையோர் மருகா அமுதே பழையோனே
நீ கால் நிலன் நீர் உள வேறு எவையும் தெரிகில்லா
ஆகாயமுமே உனையே அறியேன் அடியேனே.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1970, திருத்தப்பட்ட பதிப்பு 2005). *தமிழ் இலக்கிய வரலாறு, பதின்மூன்றாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 279.
2. ↑  இந்த நூலால் வடமொழிக்குப் பெருமையே தவிர, தமிழுக்கு எந்தப் பெருமையும் இல்லை எனக் கருதி வைணவர்கள் இதனைத் தொடவில்லை. எனினும் வடமோழி அறியாத வேதாந்த மார்க்கத்தவர் சிலர் இதனை ஆட்சிக்குக் கொண்டுவந்திருக்கிறார்கள்.
3. ↑  வேதாந்திகள் என்போர் வைணவ ஆசாரிய பரம்பரை (வடகலை) வழிமரபினர்
4. ↑  பொருள் நோக்கில் சொற்பிரிப்பு செய்யப்பட்டுள்ளது
**நந்தூர் மத்மேசுவர் பறவைகள் சரணாலயம்** (*Nandur Madhmeshwar Bird Sanctuary*) இந்தியாவின் மகாராட்டிர மாநிலம் நாசிக் மாவட்டம், நிப்ஹாட் தெகசில் அமைந்துள்ளது.

அமைவிடம்
--------

நந்தூர் மத்மேசுவர் பறவைகள் சரணாலயம் மகாராட்டிர மாநிலம் மாவட்டம், நிப்ஹாட் தெகசில் அமைந்துள்ளது. இது மகராட்டிராவின் பரத்பூரில் என அழைக்கப்படுகிறது. இது ராம்சார் தளமாக அறிவிக்கப்பட்டுள்ளது. மகாராட்டிராவில் உள்ள முதல் ராம்சார் தளம் இதுவாகும். நந்தூர் மாதமேஸ்வரில் கோதாவரி ஆற்றின் குறுக்கே கல் தடுப்பு ஒன்று 1907-13ல் கட்டப்பட்டது. நந்தூர் மத்மேசுவர் ஏரியில் நீரின் அளவு சீராக இல்லாமல் மாறுபடக்கூடியது. இந்த ஏரியின் அமைவு உயிரியல் பன்முகத்தன்மைக்கு வளமான சூழலை உருவாக்கி உள்ளது.

தாவரம்
------

சுமார் 460 தாவர சிற்றினங்கள் இப்பகுதியில் இருப்பதாக மதிப்பிடப்பட்டுள்ளது. அவற்றில் 80 இனங்கள் நீர் வாழத்தாவரங்களாகும். புளி, வேம்பு, நாவல், விலாயதி, மஹாரூக், பங்காரா, மா, யூகலிப்டசு போன்ற பல வகையான தாவரங்கள் இங்கு காணப்படுகின்றன. மேலும் நீர்வாழ் தாவர இனங்களும் இங்கு உள்ளன.

விலங்குகள்
----------

இந்த பறவைகள் சரணாலயத்தில் சுமார் 230 பறவையினங்கள் உள்ளதாக கணக்கிடப்பட்டுள்ளது. இவற்றில் 80 பறவையினங்கள் வலசைப் போகும் பறவைகள் வகையின. 
இந்த சரணாலயத்தில் காணப்படும் புலம் பெயர்ந்த பறவைகள் வெள்ளை நாரை, அன்றில், கூழைக்கிடா, துடுப்பு வாயன், பூநாரை, வாது, சிவப்புதாரா, ஊசிவால் வாத்து, காடு வாத்து, மூக்கன், முதலியன.

கேலரி
-----

* மார்ஷ் ஹாரியர் பெண் வட்டமிடுதல்மார்ஷ் ஹாரியர் பெண் வட்டமிடுதல்
* இந்தியாவின் நந்தூர் மாத்மேசுவர் பறவைகள் சரணாலயத்தின் ஈரநிலம்இந்தியாவின் நந்தூர் மாத்மேசுவர் பறவைகள் சரணாலயத்தின் ஈரநிலம்
* நாமத்தலை வாத்து இணைநாமத்தலை வாத்து இணை

சர்வதேச முக்கியத்துவம் வாய்ந்த ஈரநிலம்
--------------------------------------

ஈரநிலங்களுக்கான சர்வதேச ராம்சார் மாநாடு நாசிக் மாவட்டத்தின் நிபாத் தஹ்சில் உள்ள நந்தூர் மாதமேஸ்வர் ஈரநிலத்தை ராம்சர் ஈரநிலமாக அறிவித்துள்ளது. இது பிப்ரவரி 2 ம் தேதி சர்வதேச ஈரநில தினத்திற்கு சில நாட்களுக்கு முன்னதாக ஜனவரி 27 அன்று ராம்சார் தளங்களாக மாநாட்டால் அறிவிக்கப்பட்ட இந்தியாவின் முதல் ஈரநிலமாகும். "நந்தூர் மாதமேஸ்வர் ஈரநிலம் நந்தூர் மாதமேஸ்வர் அணையின் ஆழமற்ற உப்பங்கடல்களால் உருவாக்கப்பட்டது, இது மகாராஷ்டிராவின் பாரத்பூர் என்று அழைக்கப்படுகிறது. இது 1986 இல் உருவாக்கப்பட்ட 100 சதுர கி.மீ நந்தூர் மாதமேஸ்வர் சரணாலயத்தில் அமைந்துள்ளது "என்று வன (வனவிலங்கு) முதன்மை தலைமை பாதுகாவலர் நிதின் ககோட்கர் கூறினார்.

அணுகல்
------

நந்தூர் மாத்மேசுவர் பறவைகள் சரணாலயத்தின் அருகில் உள்ள வானூர்தி நிலையம் அவுரங்காபாத்தில் அமைந்துள்ளது. இச்சரணாலயத்திலிருந்து 180 கிலோ மீட்டர் தொலைவில் உள்ளது. அருகிலுள்ள தொடருந்து நிலையம் நிப்ஹாடில் உள்ளது. இது மும்பை புசாவல் தொடருந்து வழித்தடத்தில் சரணாலயத்திலிருந்து 12 கிலோ மீட்டர் தொலைவில் உள்ளது. நிப்ஹாடு, நாசிக், சினார் ஆகிய பகுதியிலிருந்து சாலை வழியாக எளிதில் பயணிக்கலாம்.

மேலும் காண்க
------------

* இந்தியாவில் உள்ள ஏரிகளின் பட்டியல்
* இந்தியாவின் தேசிய பூங்காக்களின் பட்டியல்
* ராம்சார் மாநாடு

மேற்கோள்கள்
-----------

1. ↑   பரணிடப்பட்டது 2018-08-11 at the வந்தவழி இயந்திரம் Bharatpura of Maharashtra
2. ↑
3. ↑  "காப்பகப்படுத்தப்பட்ட நகல்". 2015-10-22 அன்று மூலம் பரணிடப்பட்டது. 2021-04-23 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2016-08-04 அன்று மூலம் பரணிடப்பட்டது. 2021-04-23 அன்று பார்க்கப்பட்டது.
5. ↑
6. ↑
7. ↑
**வென்ற்வேத்வில்** (Wentworthville) ஆஸ்திரேலியாவின் நியூ சவுத் வேல்ஸ் மாநிலத்தில் சிட்னியின் பரந்த மேற்கு சிட்னி பிராந்தியத்தில் உள்ள ஒரு புறநகர்ப் பகுதியாகும். இது சிட்னி நகரிலிருந்து 27 கிலோமீட்டர் மேற்காக பரமட்டா மற்றும் கம்பர்லான்ட் உள்ளாட்சி பகுதிகளில் அமைந்துள்ளது. உள்ளூர் மக்கள் வென்ற்வேத்வில் என்ற பெயரை சுருக்கமாக 'வென்டி' என்று அழைப்பர்.

வரலாறு
------

 வென்ற்வேத்வில் போர் நினைவிடம் 
 வென்ற்வேத்வில் பிரஸ்பைடிரியன் தேவாலயம் 
வென்ற்வேத்வில், நீல மலை பிரதேசத்தில் உள்ள வென்ற்வேத் நீர்வீழ்ச்சி மற்றும் நியூ சவுத் வேல்ஸ் மாநிலத்தின் மேற்காக இருக்கும் வென்ற்வேத் ஆகியன வென்ற்வேத் குடும்பத்தின் பெயர் காரணமாக பெயரிடப்பட்டிருக்கின்றன. பிரபல ஆஸ்திரேலிய நில ஆய்வாளர், வழக்குரைஞர், பத்திரிகை வெளியீட்டாளர், ஆரசியல்வாதி மற்றும் நில உரிமையாளரான வில்லியம் வென்ற்வேத்தின் தந்தையாகிய டி'ஆர்சி வென்ற்வேத்திற்கு 1810 ஆம் ஆண்டில் இந்த பகுதியில் உள்ள 2000 ஏக்கர் காணி நில மானியமாக வழங்கப்பட்டது. 

1800 களின் நடுப்பகுதியில் ஏற்பட்ட நிலத்தேவை அதிகரிப்பை தொடர்ந்து இந்த பகுதி நிலங்கள் வீடுகள் மற்றும் பண்ணைகளுக்காக பிரிக்கப்பட்டது. வென்ற்வேத்திற்கு சொந்தமான காணிகள் 600 காணித்துண்டுகளாக பிரிக்கப்பட்டன.  1864 ஆம் ஆண்டு பென்ரித் நோக்கிய ரயில்ப் பாதை இங்கு அமைக்கப்பட்டது. 1883 ஆம் ஆண்டு இங்கு அமைக்கப்பட்ட ரயில் நிலையம் முதலில் டி. ஆர். ஸ்மித் தளமேடை என்று அழைக்கப்பட்டு, பின்னர் இரண்டாண்டுகளின் பின்னர் வென்ற்வேத்வில் ரயில் நிலையம் என்று பெயர் மாற்றம் பெற்றது. 

2007 ஆம் ஆண்டில் இந்த புறநகர் பகுதியில் எல்லைகள் மீண்டும் வரையப்பட்டு வென்ற்வேத்வில்லின் வடக்குப் பகுதி கான்ஸ்டிடியூசன் ஹில் புறநகராக மாறியது.

புள்ளிவிவரங்கள்
---------------

2016 ஆம் ஆண்டில் இடம்பெற்ற மக்கள் தொகை கணக்கெடுப்பின்படி வென்ற்வேத்வில்லில் வாழும் மக்களின் மூதாதையர்களில் 26% இந்தியா, 9.7% இங்கிலாந்து, 9.4% ஆஸ்திரேலியா, 7.1% சீனா, மற்றும் 3.8% லெபனான் ஆகிய நாடுகளைச் சேர்ந்தவர்களாக இருக்கிறார்கள். 

இங்கு வாழ்பவர்களில் 35.4% மக்கள் ஆஸ்திரேலியாவில் பிறந்தவர்கள். ஏனையவர்களில் 26.5% இந்தியா, 7.8% இலங்கை, 4.4% சீனா, 2.0% பிலிப்பைன்ஸ், மற்றும் 1.7% லெபனான் ஆகிய நாடுகளில் பிறந்திருக்கிறார்கள். இவர்களில் 30.1% ஆனோர் மட்டுமே வீட்டில் ஆங்கிலம் பேசுகிறார்கள். வீடுகளில் பேசப்படும் பிற மொழிகளாக தமிழ் 11.5%, குஜராத்தி 7.9%, இந்தி 7.2%, பஞ்சாபி 4.5%, தெலுங்கு 4% ஆகியன உள்ளன. 

இங்குள்ள மக்களில் 34.% ஆனோர் இந்துக்களாகவும் 18.9% ஆனோர் கத்தோலிக்கர்களாகவும் 11.6% ஆனோர் மதம் இல்லை என்றும் அடையாளப்படுத்துகின்றனர்.

போக்குவரத்து
------------

வென்ற்வேத்வில் ரயில் நிலையம் சிட்னி ரயில் வலையமைப்பின் வடக்கு கடற்கரை, வடக்கு மற்றும் மேற்கு தடத்தில் அமைந்துள்ளது. பிளக்டவுனிலிருந்து கம்பல்டவுன் செல்லும் கம்பர்லாண்ட் ரயில் தடமும் இந்த ரயில் நிலையத்தினூடாக செல்கிறது. இங்கிருந்து சிட்னி நகருக்கான ரயில் பயண நேரம் பொதுவாக 35 நிமிடங்கள் ஆக இருக்கும்.

பள்ளிகள்
--------

* வென்ற்வேத்வில் பொது பள்ளி
* தூய கார்மேல் மலை அன்னை ஆரம்ப பள்ளி
* டார்சி சாலை பொது பள்ளி
* வெஸ்ட்மீட் கிறீஸ்தவ இலக்கண பள்ளி (முன்பு எசிங்டன் கிறீஸ்தவ கல்விச்சாலை)

மேற்கோள்கள்
-----------

1. ↑  , Pollon, F. (1983), ‘’Parramatta the cradle city’’, p283 (ISBN 0 9594007 1 0)
2. ↑  "2016 Census QuickStats: Wentworthville" (ஆங்கிலம்). Australian Bureau of Statistics. 2019-11-22 அன்று பார்க்கப்பட்டது.
3. ↑  Wentworthville Public School
4. ↑  Our Lady of Mt Carmel Primary School
5. ↑  Darcy Road Public School Homepage
6. ↑  Westmead Christian Grammar School
**பரமார்த்தி** (*Paramardi*) (பொ.ச. 1165-1203 ) என்பவர் 11ஆம் நூற்றாண்டின் பிற்பகுதியிலிருந்து 12ஆம் நூற்றாண்டின் நடுப்பகுதி வரை இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார். பொ.ச.1182-1183இல், பிருத்திவிராச் சௌகான் சந்தேலர்களின் தலைநகரான மகோபாவைத் தாக்கி இவரைத் தோற்கடித்தார். பரமார்த்தி அடுத்த சில ஆண்டுகளில் சந்தேல அதிகாரத்தை மீட்டெடுத்தார். ஆனால் பொ.ச.1202-1203இல் கோரி ஆட்சியாளர் குத்புத்தீன் ஐபக்கால் தோற்கடிக்கப்பட்டார்.

ஆரம்ப கால வாழ்க்கை
------------------

பரமார்த்தியின் பட்டேசுவரக் கல்வெட்டு, இவர் தனது தந்தை யசோவர்மனுக்குப் பின் ஆட்சிக்கு வந்ததாகக் கூறுகிறது. இருப்பினும், மற்ற சந்தேல கல்வெட்டுகள் (இவரது சொந்த கல்வெட்டுகள் உட்பட) இவர் தனது தாத்தா மதனவர்மனுக்குப் பிறகு ஆட்சிக்கு வந்ததாகக் கூறுகிறது. மதனவர்மன் உயிருடன் இருக்கும்போதே இறந்துவிட்டதால், யசோவர்மன் மிகக் குறுகிய காலத்திற்கு ஆட்சி செய்திருக்கலாம் அல்லது ஆட்சி செய்யவில்லை. 

நாட்டுப்புற புராணமான *பார்மல் ராசோவின்* கூற்றுப்படி, பரமார்த்தி 5 வயதில் அரியணை ஏறியதாகத் தெரிகிறது. ஒரு அஜய்கர் கல்வெட்டு இந்தக் கூற்றை உறுதிப்படுத்துவதாகத் தோன்றுகிறது: பரமார்த்தி சிறுவயதில் தலைவராக இருந்ததாகக் கூறுகிறது. 

இவர், கல்வெட்டுகளில் பரமார்த்திதேவன் என்று குறிப்பிடப்பட்டுள்ளார். அல்ஹா-காண்ட் போன்ற இடைக்கால பார்டிக் புராணக்கதைகள் இவரை பரமளா அல்லது பரிமளா என்று அழைக்கின்றன. நவீன வடமொழிகளில், இவர் பரமார்திதேவ், பார்மர், பரமள தேவ் அல்லது பரிமள சந்தேலன் என்றும் அழைக்கப்படுகிறார். இவரால் வெளியிடப்பட்ட ஒரு தங்க நாணயம், அமர்ந்திருக்கும் தேவியின் உருவத்துடன், இவரது பெயரை சிறீமத் பரமார்த்தி என்று வழங்குகிறது.

ஆட்சி
-----

Mapபரமார்த்தியின் கல்வெட்டுகள் கிடைத்துள்ள இடங்கள்
சந்தேல ஆட்சியாளர்களின் சக்திவாய்ந்த கடைசி ஆட்சியாளராக இருந்தார். *பரமலா ராசோ* ( *பர்மல் ராசோ* அல்லது *மஹோபா காண்ட்* ), *பிருத்விராஜ் ராசோ* மற்றும் *அல்ஹா-காண்ட்* ( *அல்ஹா ராசோ* அல்லது அல்ஹாவின் பாடல்கள்) போன்ற பல நாட்டுப்புற நூல்களில் குறிப்பிடப்பட்டுள்ளார். இந்த நூல்கள் வரலாற்று நிகழ்வுகளை அடிப்படையாகக் கொண்டவை என்றாலும், அவற்றின் பெரும்பாலான உள்ளடக்கம் பிருத்விராஜ் சௌஹானையோ அல்லது பரமார்தியையோ புகழ்வதற்காக புனையப்பட்டது. எனவே, இந்த நூல்கள் சந்தேகத்திற்குரிய வரலாற்றுத்தன்மை கொண்டவை. எனவே, பரமார்த்தியின் ஆட்சியின் பெரும்பகுதி தெளிவற்ற நிலையில் உள்ளது.

சான்றுகள்
---------

1. ↑  R. K. Dikshit 1976, ப. 139-140.
2. ↑  R. K. Dikshit 1976.
3. ↑  P. C. Roy 1980, ப. 54-55.
4. ↑  R. K. Dikshit 1976, ப. 141.
5. ↑  Sisirkumar Mitra 1977, ப. 120.

### உசாத்துணை

* P. C. Roy (1980). *The Coinage of Northern India*. Abhinav. பன்னாட்டுத் தரப்புத்தக எண்:9788170171225. .
* R. K. Dikshit (1976). *The Candellas of Jejākabhukti*. Abhinav. பன்னாட்டுத் தரப்புத்தக எண்:9788170170464. .
* Sisirkumar Mitra (1977). *The Early Rulers of Khajurāho*. Motilal Banarsidass. பன்னாட்டுத் தரப்புத்தக எண்:9788120819979. .
**பரம்சித் கவுர் குல்சன்** (*Paramjit Kaur Gulshan*)(பிறப்பு: ஜனவரி 4, 1949) என்பவர் இந்திய அரசியல்வாதியும் முன்னாள் இந்திய நாடாளுமன்ற மக்களவை உறுப்பினரும் ஆவார். இவர் பரிதாகோட்டை மக்களவைத் தொகுதியினை பிரதிநிதித்துவப்படுத்தியவர் ஆவார். சிரோமணி அகாலிதளத்தின் (சன்யுக்த்) உறுப்பினர் குலசன் பதினான்காவது மக்களவையில் பதிண்டா மக்களவைத் தொகுதி உறுப்பினராகப் பணியாற்றினார். பிரதிநிதித்துவப்படுத்தினார்.

ஆரம்ப கால வாழ்க்கை
------------------

குல்சன் பட்டிண்டா மாவட்டத்தில் உள்ள அகாலி ஜலாலில் தன்னா சிங் குல்சன் மற்றும் பசந்த் குல்சன் ஆகியோருக்கு மகளாக 1949-ல் பிறந்தார். மேலும் நிர்மல் சிங்கை மணந்தார் (இவர் பஞ்சாப் மற்றும் அரியானா உயர் நீதிமன்றத்தின் நீதிபதியாக பணியாற்றியுள்ளார். பஞ்சாப் மாநிலத்தின் பாசி பதானா சட்டமன்ற உறுப்பினராக 1978-ல் பணியாற்றினார்) பஞ்சாப் பல்கலைக்கழகத்தில் முதுகலை மற்றும் இளங்கலை கல்வியியல் பட்டத்தினை குருநானக் தேவ் பல்கலைக்கழகத்திலிலிருது பெற்றார்.

மேற்கோள்கள்
-----------

1. 1 2  "Detailed Profile". Government of India. Retrieved 2011-01-11.

வெளி இணைப்புகள்
---------------

* பதினான்காவது மக்களவை உறுப்பினர்கள் - இந்திய நாடாளுமன்ற இணையதளம்
வெப்பவியலில், வெப்பப் பரிமாற்றம் குறித்த ஆய்வில், **வெப்ப விரவல்திறன்** (thermal diffusivity) என்பது வெப்பக் கடத்துதிறனை அடர்த்தியாலும், நிலையான அழுத்தத்தில் நிலவும் தன்வெப்பக் கொள்திறனாலும் வகுக்கும்போது கிடைப்பதாகும். அது ஒரு பொருளின் வெம்பிய பக்கத்தில் இருந்து குளிர்ந்த பக்கத்துக்கு மாறும் வெப்பத்தின் வேகத்தை அளக்கிறது. இதன் அலகு m²/s ஆகும். பொதுவாக வெப்ப விரவல்திறனை *α* என்னும் குறியைக் கொண்டு குறிப்பர் என்றாலும், *a*, *κ*, *K*, மற்றும் *D* இவையும் பயன்பாட்டில் உண்டு. இதன் வாய்பாடு:

{\displaystyle \alpha ={k \over {\rho c\_{p}}}}
இங்கே, 

* {\displaystyle k} என்பது வெப்பக் கடத்துதிறன் (W/(m·K))
* {\displaystyle \rho } என்பது அடர்த்தி (kg/m³)
* {\displaystyle c\_{p}} என்பது தன்வெப்பக்கொள்திறன் (J/(kg·K))

{\displaystyle \rho c\_{p}\,} இரண்டும் சேர்ந்து கொள்ளளவு வெப்பக் கொள்திறன் ஆகும் (J/(m³·K)).

வெப்பச் சமன்பாட்டில் பார்த்தது போல,

{\displaystyle {\frac {\partial T}{\partial t}}=\alpha \nabla ^{2}T},
வெப்ப விரவல்திறன் அதிகமிருக்கும் ஒரு பொருளில், வெப்பக் கடத்தல் விரைவாக நடைபெறும்.

இவற்றையும் பார்க்க
------------------

* வெப்பச் சமன்பாடு

மேற்கோள்கள்
-----------

1. ↑  Lide, David R. தொகுப்பாசிரியர் (2009). *CRC Handbook of Chemistry and Physics* (90th ). Boca Raton, Florida: CRC Press]isbn = 978-1-4200-9084-0. பக். 2-65.
2. ↑  Gladwell, Richard B. Hetnarski, M. Reza Eslami ; edited by G.M.L. (2009). *Thermal Stresses - Advanced Theory and Applications* (Online-Ausg. ). Dordrecht: Springer Netherlands. பக். 170. பன்னாட்டுத் தரப்புத்தக எண்:978-1-4020-9247-3.
3. ↑  Unsworth, J.; Duarte, F. J. (1979), "Heat diffusion in a solid sphere and Fourier Theory", *Am. J. Phys.*, **47** (11): 891–893, Bibcode:1979AmJPh..47..981U, doi:10.1119/1.11601
4. ↑  Carslaw, H. S.; Jaeger, J. C. (1959), *Conduction of Heat in Solids* (2nd ed.), Oxford University Press, ISBN 978-0-19-853368-9
**நன்குடி வேளாளர்** (*Nankudi Vellalar*) இனமானது தமிழைத் தாய்மொழியாகக் கொண்ட வெள்ளாளர் சமூகத்தில் ஒரு உட்பிரிவாகும். தமிழ்நாட்டில், தூத்துக்குடி, திருநெல்வேலி மாவட்டங்களில் குறிப்பிடத்தக்க அளவில் வாழுகின்ற சாதியினர் ஆவார். இவர்கள் இங்கு **சிவகளைப் பிள்ளைமார்** என்றும் நன்குடி வெள்ளாளர் அழைக்கப்படுகின்றனர்.[] இவர்கள் மேல்செல்வனுரை தாய் பூமிஅக கொண்டவர்கள் சிவகொத்திரம் உடையவர்கள் இவர்கள் வரலாறு

பிற பெயர்கள்
------------

* செளுகை பிள்ளைமார்
* செளுகை வேளாளர்
* நற்குடி வேளாளர்
* நன்குடி வேளாளர்
* கோட்டைப் பிள்ளைமார்
* கோட்டை வேளாளர்
* சிவகளைப் பிள்ளைமார்
* சிவகளை வேளாளர்

கிளைகள்
-------

இவர்கள் பெண் வழிமுறையை கடைப்பிடிக்கிறார்கள். இவர்களின் பெண் வழி முறை எட்டு கிளைகளாக இருப்பதாக நற்குடி வேளிர் வரலாறு ஆசிரியர் தி. நாராயண பிள்ளை குறிப்பிடுகிறார்.[]

* கேள் அரன் கிளை
* தென்னவன் கிளை
* திரு அம்பலவன் கிளை
* திருமால் கிளை
* கன்றெறிந்தான் கிளை
* நரசிம்மன் கிளை
* காங்கேயன் கிளை
* காளியார் கிளை

இந்த கிளைகளுக்கு உட்பிரிவுகள் இருக்கின்றன. இந்த உட்பிரிவுகள் "பிதிர்' என்றும் "பிருது" என்றும் அழைக்கப்படுகிறது.

இப்போது இந்த இனத்தில் இல்லாத கன்றெறிந்தான் கிளையை விட்டு விட்டால் இருப்பது ஏழு கிளைகள் உள்ளன.

இந்த ஏழு கிளைகளில் கீழே சொல்லப்பட்ட மூன்று கிளைகளுக்கு உட்பிரிவுகள் கிடையாது, காரணம் இந்தக் கிளைகளை ஆரம்பித்த பெண்களுக்கு ஒரே ஒரு பெண் வாரிசுதான் உள்ளன.

* திருமால் கிளை
* திரு அம்பலவன் கிளை
* காங்கேயன் கிளை

மற்ற நான்கு கிளைகளை ஆரம்பித்த பெண்களுக்கு ஒவ்வொருவருக்கும் நான்கு பெண் குழந்தைகள் இருந்தனர். எனவே இந்த நான்கு கிளைகளுக்கும் நான்கு உட்பிரிவுகள் உண்டு.

* கேரளன் கிளை
* தென்னவன் கிளை
* நரசிம்மன் கிளை
* காளியார் கிளை

எனவே மொத்தம் 16 உட்பிரிவுகளுடன், கிளைகள் உள்ளன.

  

காலங்கள் கடந்த பின் இந்த ஏழு கிளைகளின் உச்சரிப்பும் மாறியது தற்போது இந்த ஏழு கிளைகளும் 

* கேலரன் கிளை (கேள் அரன் கிளை)

* தென்னங்கிளை (தென்னவன் கிளை)

* திருகூம்பு கிளை (திரு அம்பலவன் கிளை)

* திருமாங்கிளை (திருமால் கிளை)

* நரையங்கிளை (நரசிம்மன் கிளை)

* காங்கேயன் கிளை (காங்கேயன் கிளை)

* காலியாகிளை (காளியார் கிளை)

என்று உச்சரிக்க பட்டு வருகின்றன.

மேலும் பார்க்க
--------------

* ஆரிய வேளாளர்
* திருநீற்று வேளாளர்
* ஆதிகாராள வேளாளர்
* சேரகுல வேளாளர்
* பாண்டிய வெள்ளாளர்

மேற்கோள்கள்
-----------
**எயிலிநாதர் கோயில்**  தமிழ்நாட்டில் நாமக்கல் மாவட்டம் [நன்செய் இடையாறு]] என்னும் ஊரில் அமைந்துள்ள சிவன் கோயிலாகும்.

அமைவிடம்
--------

காவிரி ஆறுக்கும், திருமணிமுத்தாறுக்கும் இடையில் அமைந்துள்ள செழிப்பான ஊர் என்பதால் "நன்செய் இடையாறு' என்று இவ்வூர் பெயர் பெற்றுள்ளது.

காலம்
-----

இந்தக் கோயில் கி.பி.10ஆம் நூற்றாண்டில் கட்டப்பட்டதாகக் கூறப்படுகிறது.

மூலவர்
------

மூலவர் சுயம்புவாக உள்ளார். அவர் எயிலிநாதர் என்றும் திருவேலிநாதர் என்றும் அழைக்கப்படுகிறார். இறைவி சுந்தரவல்லி ஆவார்.

தல வரலாறு
---------

பஞ்ச பாண்டவர்களில் பலசாலியான பீமனால் பிரதிஷ்டை செய்யப்பட்ட சிவலிங்கம் இங்கு உள்ளது. பீமன் மிகவும் பலம் மிக்கவன் என கருதிக்கொண்டிருந்தான். தன்னைவிட இந்த உலகில் வலியவர் யாருமில்லை என சொல்லித்திரிந்தான். நல்லவன் ஆயினும், ஆணவம் அவனது புகழை குறைத்தது. 

அவனுக்கு புத்தி புகட்ட சிவன் மனித உடலும், மிருக தலையும் கொண்ட புருஷாமிருகத்தை ஏவினார். அதன் முன் பீமனால் நிற்க முடியவில்லை. தன் உயிரைக் காப்பாற்றிக் கொள்ள ஓடி, சிவனின் அருளால் அந்த மிருகத்திடமிருந்து தப்பினான். 

சேர்வராயன்மலையில் உற்பத்தியாகி பாயும் திருமணி முத்தாற்றின்கரையோரத்தில் உள்ள ஐந்து இடங்களில் சேலம் சுகவனேசுவர் கோயில், உத்தமசோழபுரம் கரபுரநாதசுவாமி கோயில், பில்லூர் வீரட்டேஸ்வரர், பரமத்திபீமேஸ்வரர், நன்செய் இடையாறு திருஎயிலிநாதர் ஆகிய கோயில்களைக் கட்டி சிவ பூஜை செய்தான். அங்கே சிவபெருமான் எழுந்தருளினார். அவற்றில் இக்கோயிலும் ஒன்றாகும்.

பிற சன்னதிகள்
-------------

இக்கோயிலில் பரிவார தெய்வங்களாக விநாயகர், முருகன், சுப்ரமணியராக ஆறுமுகம் கொண்டு வள்ளி தெய்வானையுடன் துர்க்கை, சண்டிகேஸ்வரர், நவகிரகங்கள், சனி பகவான், பைரவர் மற்றும் காரிய சித்தி ஆஞ்சநேயர் உட்பட அனைத்து தெய்வங்களும் தனித்தனி சன்னதியில் உள்ளனர். இங்கு ஆழ்வார்களும் உள்ளனர். 

தல மரம் வன்னி மரம் ஆகும். ஸ்ரீனிவாச பெருமாள் தனி சன்னதியில் தேவிகளுடன் காட்சியளிக்கின்றார்.இவ்வூரை சுற்றி பெரும் தெய்வ கோயில்கள் சிறு தெய்வ கோயில்கள் அமைந்துள்ளன.

மேற்கோள்கள்
-----------

1. 1 2 3 4  அருள்மிகு எயிலிநாதர் திருக்கோயில், தினமலர் கோயில்கள்
2. ↑  பீமனின் தோஷம் போக்கிய தலம்!, இந்துஸ்தான் டைம்ஸ். 10 செப்டம்பர் 2022

இவற்றையும் காண்க
----------------

* கோயில் அமைவிடம்
**செமாராங்** நகரம் இந்தோனேசியாவின் சாவகத் தீவின் வட கரையில் அமைந்துள்ள ஒரு பெரு நகராகும். மத்திய சாவக மாகாணத்தின் தலை நகரான செமாராங் நகரின் பரப்பளவு 225.17 சதுர கிலோ மீற்றர் ஆகும். ஒன்றரை மில்லியனுக்கு மேற்பட்ட மக்கள் வாழும் இந்நகரம் இந்தோனேசியாவின் ஐந்தாவது பெரிய நகரமாகும். இந்நகரின் அமைவிடம் 6°58′S 110°25′E﻿ / ﻿6.967°S 110.417°E﻿ / -6.967; 110.417 ஆகும். நெதர்லாந்து காலனியாதிக்க காலத்திலிருந்து இன்று வரை இந்நகரம் இந்தோனேசியாவின் முக்கிய துறைமுக நகரங்களுள் ஒன்றாகத் திகழ்கிறது. குறிஞ்சி, முல்லை, மருதம், நெய்தல் ஆகிய நான்கு வகை நிலங்களையும் ஒருங்கே கொண்ட இந்நகரில் இந்தோனேசியச் சீனர்கள் அதிகமாக வசிக்கின்றனர்.

பத்தொன்பதாம் நூற்றாண்டின் இறுதிப்பகுதியில் செமாரங் நகரில் அமைந்திருந்த ஒரு சீன இல்லம்

நிருவாகம்
---------

செமாராங் நகரம் 16 நிருவாக மாவட்டங்களாகவும் 177 உப-மாவட்டங்களாகவும் பிரிக்கப்பட்டுள்ளது. 1906 வரையில் இந்நகரம் பூபதி (ஆளுநர்) ஒருவரின் கீழேயே இருந்து வந்தது. 1906 இன் பின்னர் நகரபிதா (மேயர்) ஒருவரின் கீழ் உள்ளது.

மொழி
----

இந்தோனேசியாவின் பல பாகங்களிலிருந்தும் இங்கு வந்து வசிப்போர் பல்வேறு மொழிகளைப் பேசக்கூடியோராயிருந்தாலும் அவர்களின் எண்ணிக்கை இங்கு அதிகமாக வாழும் சாவக மக்கள் தொகையுடன் ஒப்பிடும்போது அது மிகவும் குறைவானதே. இங்குள்ள மக்கள் அநேகமாக சாவகம் அல்லது இந்தோனேசிய மொழியே பேசுகின்றனர். இங்கு அதிகமாக வாழும் சீனர்கள் ஹோக்கியன் அல்லது மாண்டரின் மொழியைப் பேசுகின்றனர்.

தரைத்தோற்றம்
------------

இந்நகரம் சாவகத் தீவின் மத்திய சாவக மாகாணத்தின் வட கரையில் அமைந்துள்ளது. இங்கு கடலை அடுத்ததாகவே மலைப்பாங்கான நிலப் பகுதிகளைக் காணலாம். செமாராங் நகரைச் சூழவுள்ள பகுதிகளில் அதிகளவில் புகையிலைப் பயிர்ச் செய்கை இடம் பெறுகிறது.

காலநிலை
-------

செமாராங் அயன மண்டல மழைக்காட்டுக் காலநிலையையும் பகுதியளவில் அயன மண்டல பருவப் பெயர்ச்சிக் காலநிலையையும் கொண்டுள்ளது.

| தட்பவெப்ப நிலைத் தகவல், செமாராங் |
| --- |
| மாதம் | சன | பிப் | மார் | ஏப் | மே | சூன் | சூலை | ஆக | செப் | அக் | நவ | திச | ஆண்டு |
| உயர் சராசரி °C (°F) | 29.4(85) | 29.4(85) | 30(86) | 31.1(88) | 31.7(89) | 31.7(89) | 31.7(89) | 31.7(89) | 32.2(90) | 32.2(90) | 31.1(88) | 30(86) | 31.02(87.8) |
| தாழ் சராசரி °C (°F) | 25(77) | 25(77) | 25(77) | 25.6(78) | 25.6(78) | 25(77) | 24.4(76) | 24.4(76) | 25(77) | 25.6(78) | 25.6(78) | 25(77) | 25.09(77.2) |
| பொழிவு mm (inches) | 430(16.93) | 360(14.17) | 320(12.6) | 230(9.06) | 160(6.3) | 80(3.15) | 80(3.15) | 60(2.36) | 100(3.94) | 160(6.3) | 220(8.66) | 330(12.99) | 2,780(109.45) |
| *ஆதாரம்: Weatherbase*  |

சகோதர நகரங்கள்
--------------

* மலேசியா- மலாக்கா நகரம், மலேசியா
* ஐக்கிய அமெரிக்கா - புளோரிடா டலஹாசி, ஐக்கிய அமெரிக்கா

உசாத்துணை
---------

1. ↑
2. ↑  "Weatherbase: இந்தோனேசியாவின் செமாராங் நகரின் காலநிலை". Weatherbase. 2011. 2011 திசெம்பர் 1 ஆம் திகதி பெறப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***செமாராங்***   
என்பதின் ஊடகங்கள் உள்ளன.
**மாறாந்தை ஆவுடையம்மாள் உடனுறை கயிலாயநாதர் கோயிலில்** என்பது தமிழ்நாட்டில் திருநெல்வேலி மாவட்டம், மாறாந்தை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் சுமார் ஆயிரம் ஆண்டுகள் தொன்மைவாய்ந்ததாக கருதப்படுகிறது. இக்கோயில் அமைந்தது குறித்து இங்கு பின்வரும் கதை நிலவுகிறது. அதாவது தென்பாண்டி நாட்டை ஆண்டுவந்த ஸ்ரீவல்லபப் பாண்டியன் திக்விஜயம் செய்யும்போது இப்பகுதிக்கு வந்துள்ளதாகக் கருதப்படுகிறது. அவர் வந்த நேரம் மாலை வேளை என்பதால் சிவ வழிபாட்டுக்காக அருகில் கோயில் ஏதுமுள்ளதா என்று வினவியுள்ளான். அங்கு சிவன் கோயில் எதுவுமில்லாததை அறிந்து, களிமண்ணால் லிங்கம் அமைத்து பிரதோஷ வழிபாட்டை மேற்கொள்ள மன்னன் முன்வந்தார். சிவலிங்கம் செய்வதற்காக அப்பகுதிவாசிகள் அங்கிருந்த குளத்துக்குள் மூழ்கி களிமண் எடுக்க முனைந்தபோது, அவர்களின் கரங்களில் கற்சிலை ஒன்று தட்டுப்பட, அதனையெடுத்து அரசனிடம் வழங்கியுள்ளனர்.

இதையடுத்து குளத்துக்குள் கிடைத்த சிவலிங்கத்தை வைத்து ஸ்ரீவல்லபன் பிரதோஷ வழிபாடு நடத்தினார். இதன்பிறகு அரண்மனை திரும்பிய அரசன் கனவில் ஈசன் தோன்றி, வழிபாடுசெய்த இடத்திலேயே கோயிலை அமைக்குமாறு கட்டளையிட்டுள்ளார். இதைத்தொடர்ந்து திக்விஜயம் செய்த பகுதிக்கு வந்த ஸ்ரீவல்லபன் சிவாலயம் அமைத்து, குளத்துக்குள் கண்டெடுத்த சிவலிங்கத்தை பிரதிஷ்டை செய்துள்ளான்.

கோயில் சிறப்பு
--------------

சிவனும் தட்சிணாமூர்த்தியும் ஒன்றின் பலப்பல வடிவங்கள் என்றபோதிலும் சிவன் கோயில்களில் தனித்தனி சன்னிதிகளில் வீற்றிருந்து அருள்பாலிப்பது வழக்கம். ஆனால், மிக அபூர்வமாக இக்கோயிலில் தட்சிணாமூர்த்தியின் தலையில் சிவலிங்கம் வீற்றிருக்கும் விசித்திரக்கோலத்தை இக்கோயிலில் காண இயலும். இக்கோயிலில் கோமளவல்லி சமேத ஸ்ரீனிவாசப் பெருமாளும் எழுந்தருளியுள்ளார்.

கோயில் அமைப்பு
--------------

இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

அமைவிடம்
--------

இக்கோயில் திருநெல்வேலியிலிருந்து தென்காசி செல்லும் நெடுஞ்சாலையில் ஆலங்குளம் பேருந்து நிறுத்தத்தில் இறங்கி, 11 கிலோமீட்டர் தொலைவில் உள்ள மாறாந்தையில் உள்ளது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். 19 பெப்ரவரி 2017 அன்று பார்க்கப்பட்டது.
2. ↑  கீழப்பாவூர் கி. ஸ்ரீ முருகன் (29 நவம்பர் 2018). "தட்சிணாமூர்த்தி சிரசில் சிவலிங்கம்". *கட்டுரை*. இந்து தமிழ். 2 திசம்பர் 2018 அன்று பார்க்கப்பட்டது.
3. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். 19 பெப்ரவரி 2017 அன்று பார்க்கப்பட்டது.